Messaġġ mill-Membru il-Maġġur Anthonv Aquilina 100 Sena mit-Twelid Il-Maġġur Anthonv Aquilina twieled f'Ħaż-Żebbuġ fl-1906 u ta' età żgħira beda jistudja l-klarinett. Ix-xewqa tiegħu kienet li jkompli jistudja l-mużika u kompla javanza l-istudji tiegħu — mas-Surmast Aurelio Doncich tal-Banda King's Own tal-Belt Valletta. Meta s- Surmast Aquilina daħal fl-armata, ġie rakkomandat biex ikompli l-istudji tiegħu fl-Ingilterra. Fil- fatt hekk ġara u fl-Ingilterra, is-Surmast Aquilina studja l- istrumentazzjoni, id-direzzjoni u l-kompożizzjoni. Meta ġie Malta, ħa f'idejh it-tmexxija tal-Banda tar-Roval Artillerv. L-ewwel banda mhix militari li dderieġa kienet l-Banda Duke of Connaught's Own ta' Birkirkara. F'dan iż-żmien, beda jikkomponi bosta marċi li għadhom magħrufin sa llum fosthom Fiorentina, Il Bozen u Ta' Gerrew. Nistgħu ngħidu li wieħed mill-aktar marċi li baqa' għal qalb il-Karkariżi kien Fis-sena. 1956, il-Maġġur Aquilina ħa t-tmexxija tal-Banda King's Own tal-Belt Valletta u dam għal sittax-il sena sħaħ ma' din il-banda. Ma setax jonqos li f'dawn iż-żminijiet il-Maġġur Aquilina kiteb ħafna marċi sbieħ u melodjużi u fosthom insemmu: Mona, Forza Censina, Fonzu u Peppina, Granada, Muleta, The Guitarreros u The Lillvwhites. L-aktar marċ li kien għal qalb is-Surmast Anthonv. Aquilina kien iġib l-isem ta' Balfrendozan. Dan l-isem mhu xejn ħlief żewġ kunjomijiet magħqudin f'kelma waħda li huma Balzan u Frendo. Dawn kienu żewġ ammiraturi u ħbieb kbar tal-Maġġur Aquilina. Tant kien għal qalbu li hu stess ried li fil-funeral tiegħu jindaqq dan il-marċ kif fil-fatt ġara. Il-Maġġur Aquilina kien ukoll konsulent mużikali mal- kumpannija tar-Redifusion u kien jippreżenta wkoll mużika klassika fuq diversi programmi. Meta rtira minn surmast tal- Banda Kings' Own, is-Surmast Anthonv Aquilina, ġie avviċinat biex jieħu f'idejh u jgħaqqad il- Banda Sant'Antnin ta' Birkirkara, banda ġdida għal kollox. Dan kien fis-sena 1983. L-aħhar marċ li kiteb is- Surmast Aquilina jġib l-isem ta' Marie Louise u ndaqq mill-Banda Leone fl-1987. Il-Maġġur Anthonv Aquilina miet nhar il-21 ta' Settembru 1985 u l-funeral tiegħu sar nhar il-24 ta' Settembru akkumpanjat mill- Banda Sant'Antnin ta' Birkirkara. Kienu ġew jagħtuh l-aħhar tislima ħafna ammiraturi tiegħu u fuq kollox kien hemm diversi standardi ta' baned Maltin u Għawdxin. Jinsab midfun fl-oqbra tal-Banda Kings' Own fiċ-ċimiterju ta' l- Addolorata. Omar Xuereb fil-ġurnata li rċieva s-Sagrament tal-Griżma ta' l-Isqof mal-parrinu tiegħu l-Maġġur Anthonv. Aquilina flimkien ma' Mons. Xuereb, li kien il-Vigarju Ġenerali ta' l-Arċisqof.